Rygte: OnePlus 10 og 10 Ultra er på vej

Ifølge et nyt rygte er der to nye modeller på vej fra OnePlus: OnePlus 10 og 10 Ultra.

OnePlus 10 Pro landede for kort tid siden her i Danmark. Dette år blev der dog ikke lanceret en “standard” OnePlus 10-model ved siden af Pro-versionen.

Nye rygter peger dog på, at OnePlus har planer om at lancere OnePlus 10 om ikke så længe.

Begrænset tilgængelighed for OnePlus 10

Lanceringen af OnePlus 10 bliver dog ikke som vanligt, grundet en “limited release”, ifølge Yogesh Brar på Twitter. Præcis hvad denne begrænsede tilgængelighed betyder, er dog endnu uvist, men den bliver muligvis kun lanceret i ét eller få lande.

Ydermere vil telefonen ikke blive drevet af Qualcomm Snapdragon 8 Gen 1-chipsettet, ligesom OnePlus 10 Pro, men i stedet en tilsvarende high-end Dimensity 9000-chip fra MediaTek.

Se Tweetet herunder.

There is a new device powered by Dimensity 9000 being readied for a limited release, likely the OnePlus 10 that I had pointed out a couple of months back.
This model is not dead afterall.

Work on the 'Ultra' model is in full swing, might see it in the wild soon….
— Yogesh Brar (@heyitsyogesh) April 7, 2022

Ny topmodel på vej: OnePlus 10 Ultra

På samme tid siges det også, at OnePlus udvider programmet med en ny topmodel, med navnet OnePlus 10 Ultra. Telefonen forventes at blive den mest eksklusive model i 10-serien.

OnePlus har ikke bekræftet at vi ser en OnePlus 10 og 10 Ultra, så rygtet skal selvfølgelig tages med et gran salt.

Læs også: VanMoof introducerer nye high-tech elcykler: S5 og A5

Rygte: OnePlus 10 og 10 Ultra er på vej